**Sióagárd község Önkormányzata Képviselő-testületének**

**8/2013. (VII.1.) önkormányzati rendelete**

**a vagyongazdálkodás szabályairól szóló**

**4/2013. (IV. 2.) önkormányzati rendelete módosításáról**

*Sióagárd Község Önkormányzatának Képviselő-testülete a Magyarország Alaptörvényének 32. cikke (1) bekezdésében biztosított jogkörében, a nemzeti vagyonról szóló 2011. évi CXCVI. törvény 5. §-ának (2) bekezdése b) és c) pontjában, 13. §-ának (1) bekezdésében, valamint a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 109. §-ának (4) bekezdésében és 143. §-ának (4) bekezdése i) pontjában, valamint az államháztartásról szóló 2011. évi CXCV. törvény (a továbbiakban: Áht.) 97. §-ának (2) bekezdésében kapott felhatalmazás alapján a következőket rendeli el:*

1. **§**

A rendelet bevezető része az alábbiakra változik:

*„Sióagárd Község Önkormányzatának Képviselő-testülete a Magyarország Alaptörvényének 32. cikke (1) bekezdésében biztosított jogkörében, a nemzeti vagyonról szóló 2011. évi CXCVI. törvény 3. § (1) bekezdés 6. pontjában, 5. §-ának (2) bekezdése b) és c) pontjában, 6. § (5) bekezdésében, 11. § (16) bekezdésében, 13. §-ának (1) bekezdésében, 18. § (1) bekezdésében, valamint a Magyarország helyi önkormányzatairól szóló 2011. évi CLXXXIX. törvény 109. §-ának (4) bekezdésében és 143. §-ának (4) bekezdése i) pontjában, valamint az államháztartásról szóló 2011. évi CXCV. törvény 97. §-ának (2) bekezdésében kapott felhatalmazás alapján, Magyarország Alaptörvénye 32. cikk (1) bekezdés e) pontjában, valamint a Magyarország helyi önkormányzatairól szóló 2011. évi CLXXXIX. törvény 107. §-ában foglalt feladatkörében eljárva a következőket rendeli el:”*

1. **§**

A Rendelet 2. melléklet helyébe az alábbi szövegrész lép:

|  |  |  |  |  |
| --- | --- | --- | --- | --- |
|  |  |  |  | **2. sz. melléklet** |
| **Nemzetgazdasági szempontból kiemelten forgalomképtelen vagyon** |
|  |  |  |  |  |  |
| sorszám | Település | megnevezés | utca+hsz | Tel.ter (m2) | Ön% |
| 1 | Sióagárd | köztemető | Petőfi | 6 284 | 100 |
|   |   |   |   |   |   |
|   |   |   |   |   |   |
|   |   |   |   |   |   |
|   |   |   |   |   |   |
|   |   |   |   |   |   |
|   |   |   |   |   |   |
| **összesen:** | **(1 darab)** |  |  | **6 284** |  |

1. **§**

A Rendelet 3. § (5) bekezdése helyébe az alábbi szövegrész kerül:

(5) A korlátozottan forgalomképestörzsvagyon tárgyai e rendelet alapján:

* 1. az önkormányzat köznevelési, közművelődési, szociális és gyermekjóléti, egészségügyi, kulturális, oktatási, önkormányzati hivatali kötelező önkormányzati feladatainak ellátását biztosító épületek, építmények (együtt: középületek);
	2. az önkormányzati kötelező feladatok ellátásának biztosításához szükséges, törvényben törzsvagyon elemmé nem minősített közművek;
	3. az önkormányzat tulajdonában lévő köztéri műalkotások, egyéb művészeti alkotások;
	4. a sportcélú épületek, építmények;
	5. önkormányzat ellátási felelőssége körébe tartozó gazdasági társaságok üzletrészei,
1. **§**

A Rendelet 6. § (1) bekezdése helyébe az alábbi szövegrész kerül:

*„6. § (1) A tulajdonosi jogokat – e § (3) és (4) bekezdésében foglalt kivételekkel – a képviselő-testület gyakorolja. Az e rendelet (3)-(4) bekezdésében foglalt hatásköröket a képviselő-testület a polgármesterre ruházza át.”*

1. **§**

A Rendelet 11. §-a helyébe az alábbi szövegrész kerül:

*„11. § Ha vagyonról az önkormányzat javára lemondtak, ezt az önkormányzat elfogadhatja, feltéve, hogy képes az azzal járó kötelezettségek teljesítésére. Az önkormányzat részére felajánlott vagyon elfogadása a polgármester hatáskörébe tartozik.”*

1. **§**

A Rendelet 12. § (2) bekezdése helyébe az alábbi szövegrész kerül:

*„12. § (2) A nyilvános versenytárgyalás részletes szabályait e rendelet 5. melléklete állapítja meg.”*

1. **§**

A Rendelet a 18. § után az alábbi 19. § -sal egészül ki; és a további § számozása eggyel nő:

„19. §

**A vagyonkezelői jog ellenértéke és az ingyenes átengedés szabályai**

(1) Az önkormányzati vagyon vagyonkezelésbe adására vonatkozó döntést megelőzően meg kell határozni

* 1. azt az önkormányzati feladatot, feladatkört, amely hatékonyabban látható el a feladat ellátásához szükséges vagyon kezelésbe adása útján
	2. a vagyonkezelői jog ellenértékét.

(2) A vagyonkezelői jog ellenértékét a képviselő-testület egyedi döntésével határozza meg.

(3) A vagyonkezelő a (4) bekezdésben meghatározott kivétellel évente a vagyonkezelői jog ellenértékének megfelelő összegű vagyonkezelői díjat fizet az önkormányzat számára.

(4) Költségvetési szerv vagy önkormányzati intézmény, valamint a helyi önkormányzat 100%-os tulajdonában álló gazdálkodó szervezet részére a vagyonkezelői jog ingyenesen átengedhető.

(5) A (4) bekezdésben meghatározott ingyenes átengedésről, illetve az ingyenesség megszüntetéséről a képviselő-testület egyedi döntéssel dönt.

1. **§**

A Rendelet 19. § (1) bekezdése helyébe az alábbi szövegrész kerül:

*„20. § (1) E rendelet kihirdetése napján 8:00 órakor lép hatályba, rendelkezéseit a hatályba lépést követően keletkezett ügyekben kell alkalmazni.”*

1. **§**

A Rendelet 1. mellékletének megjelölése az alábbiakra változik:

*„1. melléklet a 4/2013. (IV. 2.) önkormányzati rendelethez”*

1. **§**
2. A rendelet 2013. július 1-jén napján lép hatályba.
3. Kihirdetéséről helyben szokásos módon a jegyző gondoskodik.

Háry János sk. dr. Baranyai Eszter sk.

polgármester jegyző

**Kihirdetési záradék:**

A rendelet 2013. július 1-jén kihirdetésre került.

Sióagárd, 2013. július 8.

 Balogh Györgyi

 irodavezető

A rendelet hiteléül:

Sióagárd, 2013. július 8.

 Balogh Györgyi

 irodavezető